สวัสดีครับคุณ คือผมมีเรื่องจะปรึกษา คือเรื่องมีอยู่ว่าผมมีอะไรกับแฟนมาได้สองอาทิตย์ ซึ่งวันที่ 13-15 นี้ เป็นวันที่ประจำเดือนจะมา แต่ไม่แน่ใจว่าจะมาหรือเปล่า #ผมหลั่งนอกน่ะครับ แฟนบอกว่าเขาง่วงบ่อยๆ กินข้าวเยอะขึ้น และเจ็บหน้าอก ผมไม่แน่ใจว่าเป็นเมนไหมหรือท้องกันแน่ และถ้าท้องใช้ยาคุมทันไหมถ้าทันควรใช้ยาคุมแบบไหน. สรูปคือผมกับแฟนผมยังไม่พร้อมจะมีลูก ต้องขอโทษด้วยน่ะครับที่พวกเราทำในสิ่ที่ผิดเกินให้อภัย ช่วยหน่อยน่ะครับ รอฟังคำตอบอยู่น่ะครับ ขอบครับ
สวัสดีค่ะ การที่มีเพศสัมพันธ์ที่มีความเสี่ยง เช่น ไม่ได้ป้องกันโดยการรับประทานยาคุมกำเนิด หรือมีการหลั่งในร่วมด้วยถือว่าเพิ่มความเสี่ยงต่อการตั้งครรภ์ที่ค่อนข้างสูงค่ะ ส่วนการหลั่งนอก (Coitus interuptus) ก็ยังถือว่ามีความเสี่ยงค่อนข้างมากค่ะ เนื่องจากการที่มีการสัมผัสกันโดยตรงระหว่าง 2 ฝ่าย ถึงแม้ว่าไม่ได้มีน้ำอสุจิโดยตรงไปยังช่องคลอดฝ่ายหญิง แต่สารคัดหลั่งจากฝ่ายชายบางส่วนก็สามารถปนเปื้อนตัวอสุจิได้เล็กน้อย ดังนั้นจึงถือว่ายังมีความเสี่ยงอยู่ค่ะอีกประการหนึ่งคือ่วงของการตกไข่ของฝ่ายหญิงค่ะถ้าประจำเดือนมาตรงตามรอบ คือ ทุก 28-35 วัน สม่ำเสมอ ส่วนมากการตกไข่จะอยู่ช่วงกลางรอบเดือน คือ นับจากวันเเรกของรอบเดือนมา 9-18 วัน ถ้ามีเพศสัมพันธ์ช่วงนี้พอดี ถือว่าเพิ่มความเสี่ยงต่อการตั้งครรภ์ค่ะดังนั้น ส่วนมากจึงเเนะนำการรับประทาน ยาคุมฉุกเฉิน (Emergency contraception)ยาคุมฉุกเฉินเเต่ต้องรับประทานหลังจากมีเพศสัมพันธ์ภายใน 72 ชั่วโมง แต่ถ้าเกินกว่านั้นเเต่ยังไม่เกิน 120 ชั่วโมงอาจใส่ห่วงอนามัยชนิดทองเเดงได้ ทั้งนี้ถ้าผ่านมาเเล้ว 2 อาทิตย์ ส่วนมากมักไม่สามารถรับประทานยาคุมได้แล้วค่ะแนะนำว่า ให้สังเกตรอบเดือนค่ะ ถ้าประจำเดือน ขาด หรือประจำเดือนยังไม่มาตามกำหนด ควรตรวจปัสสาวะเพื่อดูการตั้งครรภ์ร่วมด้วยค่ะ แล้วถ้ายังตรวจไม่พบการตั้งครรภ์ แต่ประจำเดือนก็ยังไม่มา แนะนำว่าอาจตรวจซ้ำอีก 1 อาทิตย์ และถ้าไม่พบการตั้งครรภ์และประจำเดือนยังไม่มา แนะนำให้ไปพบแพทย์ได้ค่ะ เพื่อตรวจหาสาเหตุ เเละอาจให้ยาเพื่อปรับรอบเดือนค่ะส่วนอาการหิวบ่อย ง่วงมากขึ้น เจ็บหน้าอก อาจเป็นได้ทั้งกลุ่มอาการก่อนประจำเดือนมา หรืออาการการตั้งครรภ์อ่อนได้เช่นกัน ซึ่งสามารถเเยกจากกันได้โดยการสังเกตว่าประจำเดือนมาหรือไม่ค่ะ ถ้าประจำเดือนมาคืออาการก่อนมีประจำเดือนค่ะ ทั้งนี้ การที่จะบอกว่าไม่น่ามีการตั้งครรภ์คือรอบเดือนที่มีลักษณะเหมือนเดิมทุกประการมาตามรอบเดือนที่ควรจะมาตามปกติค่ะ